《九川行》
明代·何景明

君不见自从天地开，天下之水皆西来。黄河昆崙一线出，下转秦甸轰奔雷。

长江广汉两荡潏，浊泾清渭中萦回。帝遣九龙下治此，江汉安流泾渭理。

华岳中断仙掌高，却放黄河行万里。九龙蜿蜒上天去，至今犹馀九川水。

秦中云雨四时遍，北地尘沙几回徙。我来长安不见九，川水得见九川子。

九川子是非常人，朝辞川上麋鹿群，夕盒青琐为帝臣。

已从华衮补日月，况执彤管排风云。长风西来吹北极，西望川流渺何极。

野岸空悬舟楫心，塞林暮绕波涛色。吁嗟江汉犹阻兵，中原不见黄河清。

虺蛇豺虎满道路，黄埃浊浪无人行。九川子，何不更鞭九龙起，坐视天下横流水。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。